คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข

**คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข** (ย่อ: **คปค.**) เป็นคณะบุคคลประกอบด้วยทหาร ตำรวจ และพลเรือน มีพลเอก สนธิ บุญยรัตกลิน เป็นหัวหน้า ซึ่งก่อรัฐประหารในประเทศไทยเมื่อวันที่ 19 กันยายน พ.ศ. 2549 มีที่ตั้ง ณ กองบัญชาการกองทัพบก ถนนราชดำเนินนอก เขตพระนคร กรุงเทพมหานคร

## ที่มาของ คปค.
พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าโปรดกระหม่อมให้พลเอก เปรม ติณสูลานนท์ ประธานองคมนตรีและรัฐบุรุษ นำพลเอก สนธิ บุญยรัตกลิน พลเรือเอก สถิรพันธุ์ เกยานนท์ และพลอากาศเอก ชลิต พุกผาสุข เข้าเฝ้าทูลละอองธุลีพระบาทถวายรายงานสถานการณ์เมื่อเวลา 00.19 น. ของวันพุธที่ 20 กันยายน พ.ศ. 2549 ณ พระตำหนักจิตรลดารโหฐาน พระราชวังดุสิต และพลเอกสนธิ บุญยรัตกลินกราบบังคมทูลพระกรุณาว่า การบริหารราชการแผ่นดินของรัฐบาลอันมีพันตำรวจโท ทักษิณ ชินวัตรเป็นนายกรัฐมนตรี ได้ก่อให้เกิดปัญหาความขัดแย้งแบ่งฝ่าย สลายความรู้รักสามัคคีของคนในชาติอย่างที่ไม่เคยปรากฏมาก่อนในประวัติศาสตร์ของชาติไทย ต่างฝ่ายต่างมุ่งหวังเอาชนะด้วยวิธีการหลากหลายรูปแบบ และมีแนวโน้มนับวันจะทวีความรุนแรงมากยิ่งขึ้น โดยประชาชนส่วนใหญ่เคลือบแคลงสงสัยว่าการบริหารราชการแผ่นดินส่อไปในทางทุจริตประพฤติมิชอบอย่างกว้างขวาง หน่วยงานอิสระถูกการเมืองครอบงำ ทำให้การดำเนินกิจกรรมทางการเมืองเกิดปัญหาและอุปสรรคหลายประการ ตลอดจนหมิ่นเหม่ต่อการหมิ่นพระบรมเดชานุภาพแห่งองค์พระมหากษัตริย์ ผู้ทรงเป็นที่เคารพ เทิดทูนของปวงชนชาวไทยอยู่บ่อยครั้ง แม้หลายภาคส่วนของสังคมจะได้พยายามประนีประนอมคลี่คลายสถานการณ์มาโดยต่อเนื่องแล้ว ก็ไม่สามารถรักษาความสงบเรียบร้อยของบ้านเมืองได้ พลเอก สนธิ บุญยรัตกลิน และคณะ จึงก่อรัฐประหารยึดอำนาจการปกครอง และทำหน้าที่เป็น คปค.

## สมาชิก
[thumb|พลเอก [สนธิ บุญยรัตกลิน หัวหน้าคณะ|left]]

* **พลเอก [[เรืองโรจน์ มหาศรานนท์]]** ผู้บัญชาการทหารสูงสุด เป็นประธานที่ปรึกษา คปค.
* **พลเอก [[สนธิ บุญยรัตกลิน]]** ผู้บัญชาการทหารบก เป็น หัวหน้า คปค.
* **พลอากาศเอก [[ชลิต พุกผาสุข]]** ผู้บัญชาการทหารอากาศ เป็นรองหัวหน้า คปค. คนที่ 1
* **พลเรือเอก [[สถิรพันธุ์ เกยานนท์]] ** ผู้บัญชาการทหารเรือ เป็นรองหัวหน้า คปค. คนที่ 2
* **พลตำรวจเอก [[โกวิท วัฒนะ]]** ผู้บัญชาการตำรวจแห่งชาติ เป็น รองหัวหน้า คปค. คนที่ 3
* **พลเอก [[วินัย ภัททิยกุล]]** เลขาธิการสภาความมั่นคงแห่งชาติ เป็น เลขาธิการ คปค.
* **พลตรี [[ประพาศ ศกุนตนาค]]** โฆษกคปค.

## การจัดส่วนงาน และการแบ่งมอบหน้าที่ความรับผิดชอบ
กองบัญชาการ คปค. ประกอบด้วยส่วนงาน 4 ส่วน คือ
* **คปค.** มีหัวหน้า คปค. เป็นผู้บังคับบัญชาสูงสุด มีหน้าที่ดังนี้
** บริหารราชการแผ่นดินให้เกิดประโยชน์สูงสุดแก่ประเทศชาติและประชาชน และให้เป็นไปตามนโยบายที่ คปค. กำหนด
** อำนวยการ ควบคุม กำกับดูแล บริหารงานของกระทรวง ทบวง กรม ในความรับผิดชอบให้สามารถสนองตอบความต้องการของประชาชนให้มากที่สุด
* **สำนักเลขาธิการ** มีเลขาธิการ คปค. เป็นผู้บังคับบัญชาสูงสุด รับผิดชอบงานธุรการ และกลั่นกรองบรรดาแถลงการณ์ คำสั่ง หรือประกาศ หรือเอกสารอื่นใดที่ประกาศให้ทราบทั่วไป ก่อนนำเสนอหัวหน้า คปค.
* **คณะที่ปรึกษา** มีประธานที่ปรึกษา คปค. เป็นผู้บังคับบัญชาสูงสุด มีหน้าที่ให้คำแนะนำปรึกษาต่อ คปค. ในนโยบายความมั่นคงด้านต่าง ๆ ตามที่ คปค. ร้องขอ หรือที่ริเริ่มขึ้นเอง
* **ฝ่ายกิจการพิเศษ** มีเลขาธิการฝ่ายกิจการพิเศษเป็นผู้บังคับบัญชาสูงสุด มีหน้าที่อำนวยการและประสานงานให้เป็นไปตามคำสั่งของ คปค.

### สำนักโฆษก
มีหน้าที่เผยแพร่ข่าวสารที่ถูกต้องแก่สื่อมวลชนและประชาชน มีสมาชิก 9 คนดังต่อไปนี้
** **พลโท [[พลางกูร กล้าหาญ]]** เจ้ากรมกิจการพลเรือนทหาร เป็นโฆษก คปค.
** **พลตรี [[ทวีป เนตรนิยม]]** เจ้ากรมสารนิเทศ กองบัญชาการทหารสูงสุด เป็นรองโฆษก คปค.
** **พันเอก [[สุรศักดิ์ กาญจนรัตน์]]** รองเจ้ากรมกิจการพลเรือนทหาร เป็นรองโฆษก คปค. (ฝ่ายปฏิบัติการ)
** **พันเอก [[อัคร ทิพโรจน์]]** เป็นผู้ช่วยโฆษก คปค.
** **พันเอกหญิง [[ศิริจันทร์ งาทอง]]** เป็นผู้ช่วยโฆษก คปค.
** **พันโท [[ศนิโรจน์ ธรรมยศ]]** เป็นผู้ช่วยโฆษก คปค.
** **นาวาโท [[สุรสันต์ คงสิริ]] (ร.น.)** เป็นผู้ช่วยโฆษก คปค.
** **เรือโทหญิง [[วรศุลี ทองดี]] (ร.น.)** เป็นผู้ช่วยโฆษก คปค.
** **ร้อยเอก [[ยงยุทธ มัยลาภ]]** เป็นสมาชิกคณะทำงานโฆษก คปค.
** **พันเอก [[ชาญชัย ร่มเย็น]]** เป็นสมาชิกคณะทำงานโฆษก คปค.

### คณะโฆษกทางโทรทัศน์
มีหน้าที่อ่านแถลงการณ์ คำสั่ง และประกาศต่าง ๆ ของ คปค. ออกอากาศเป็น รายการพิเศษทางโทรทัศน์รวมการเฉพาะกิจแห่งประเทศไทย โดยมีสถานีวิทยุโทรทัศน์กองทัพบกช่อง 5 เป็นแม่ข่าย มีรายนามดังต่อไปนี้
** **[[สิทธิชาติ บุญมานนท์]]** ผู้ประกาศข่าว สถานีวิทยุโทรทัศน์ไทยทีวีสีช่อง 3
** **[[ทวินันท์ คงคราญ]]** หัวหน้าประชาสัมพันธ์ สถานีวิทยุโทรทัศน์กองทัพบกช่อง 5
** **[[กันตชาติ เกษมสันต์ ณ อยุธยา]]** ผู้ประกาศข่าว สถานีวิทยุโทรทัศน์กองทัพบกช่อง 5
** **[[ศศินา วิมุตตานนท์]]** ผู้ประกาศข่าว สถานีโทรทัศน์สีกองทัพบกช่อง 7
** **[[มนัส ตั้งสุข]]** ผู้ประกาศข่าว สถานีวิทยุโทรทัศน์กองทัพบกช่อง 5
** **[[ชาญชัย กายสิทธิ์]]** ผู้ประกาศข่าว สถานีวิทยุโทรทัศน์ไทยทีวีสีช่อง 3
** **พันตรีหญิง [[ดวงกมล เทวพิทักษ์]]** ผู้ประกาศข่าว สถานีวิทยุโทรทัศน์กองทัพบกช่อง 5
** **[[ศศิวรรณ์ เลิศวิริยะประภา]]** ผู้ประกาศข่าว สถานีโทรทัศน์ไอทีวี
** **[[ปานระพี รพิพันธุ์]]** ผู้ประกาศข่าว สถานีโทรทัศน์สีกองทัพบกช่อง 7

### คณะทำงานฝ่ายกฎหมาย
* มีดังนี้
** มีชัย ฤชุพันธุ์
** วิษณุ เครืองาม
** บวรศักดิ์ อุวรรณโณ
** ไพศาล พืชมงคล ผู้ร่างแถลงการณ์ ประกาศ และคำสั่ง คปค. ฉบับแรก ๆ และ พระบรมราชโองการแต่งตั้งหัวหน้า คปค.
** บรรเจิด สิงคะเนติ

## ชื่อภาษาอังกฤษ
เดิม คปค. ใช้ชื่อภาษาอังกฤษว่า "Council for Democratic Reform under Constitutional Monarchy" (ย่อ: CDRM) ต่อมาได้ตัดคำว่า "under Constitutional Monarchy" ออก เพื่อไม่ให้สื่อต่างประเทศนำไปตีความว่า คปค. เกี่ยวข้องกับสถาบันพระมหากษัตริย์ ชื่อภาษาอังกฤษจึงเป็น "Council for Democratic Reform" (ย่อ: CDR)

## คณะมนตรีความมั่นคงแห่งชาติ

หลังจากประกาศใช้รัฐธรรมนูญแห่งราชอาณาจักรไทย ฉบับชั่วคราว พ.ศ. 2549 ในวันที่ 1 ตุลาคม พ.ศ. 2549 คปค. แปรสภาพเป็น **คณะมนตรีความมั่นคงแห่งชาติ**

## อ้างอิง

## แหล่งข้อมูลอื่น

* เว็บไซต์อย่างเป็นทางการ  ของ คปค.

หมวดหมู่:คณะรัฐประหาร